ธ.ก.ส. ชี้แจงลูกค้าร้องเรียนเงินถูกถอนจากบัญชี
ธ.ก.ส. ชี้แจงลูกค้าร้องเรียนเงินถูกถอนจากบัญชี เร่งตั้งกรรมสอบเยียวลูกค้า และหากพบพนักงานทำผิดจะลงโทษวินัยร้ายแรงทันที
13 ก.พ. 2565

นายสมเกียรติ กิมาวหา) รองผู้จัดการและโฆษกธนาคาร ทำการแทนผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ปรากฏข่าว ลูกค้าธนาคารเพื่อการเกษตรและสหกรณ์การเกษตร (ธ.ก.ส.) สาขา ภูเรือ ในสังกัดสำนักงาน ธ.ก.ส. จังหวัดเลย ร้องเรียนว่า เงินถูกถอนจากบัญชี โดยเรื่องเกิดขึ้นตั้งแต่เดือนมกราคม 2565 จนกระทั่งถึงเดือนกุมภาพันธ์แล้ว ยังไม่มีความคืบหน้านั้นธ.ก.ส. ขอเรียนชี้แจงเกี่ยวกับประเด็นข้างต้นดังนี้1. ธ.ก.ส. รับทราบเหตุการณ์ดังกล่าวแล้วและได้ดำเนินการตั้งคณะกรรมการตรวจสอบข้อเท็จจริงโดยเร่งด่วน รวมถึงตรวจสอบข้อมูลเพิ่มเติมว่ามีลูกค้ารายใดบ้างที่ได้รับผลกระทบในลักษณะดังกล่าว ในส่วนของพนักงานที่ถูกกล่าวหา ธนาคารได้ดำเนินการพักงานในช่วงสอบสวน ทั้งนี้ หากพบความผิดจะดำเนินการลงโทษทางวินัยร้ายแรงโดยทันที รวมถึงการพิจารณาบทลงโทษทางกฎหมายอื่น ๆ ต่อไป2. ในส่วนของลูกค้าที่ได้รับผลกระทบจากการดำเนินงานที่ไม่ถูกต้องของพนักงาน ธ.ก.ส.พร้อมรับผิดชอบต่อความเสียหายโดยเบื้องต้นได้มอบหมายให้ผู้บริหารในพื้นที่ไปพบลูกค้าเพื่อให้ความมั่นใจว่าเรื่องดังกล่าว ธ.ก.ส. จะดูแลอย่างเต็มที่โดยเร็วที่สุด ซึ่งขณะนี้คณะกรรมการได้ตรวจสอบเบื้องต้นแล้ว คาดว่า วันจันทร์นี้จะสรุปความเสียหายที่เกิดขึ้น พร้อมการคืนเงินให้กับผู้เสียหาย ทั้งเงินต้นและดอกเบี้ย ทั้งนี้เมื่อผู้เสียหายมิได้ถอนเงินออกไปจาก ธ.ก.ส. จึงยังถือว่าเป็นเงินฝากที่อยู่ครบถ้วนตามจำนวน3. ธ.ก.ส. ให้ความสำคัญในเรื่องความซื่อสัตย์ สุจริต เป็นหัวใจสำคัญในการดำเนินงาน ซึ่งธ.ก.ส. มีระบบตรวจสอบตลอดจนวิธีปฏิบัติทางวินัยที่ชัดเจน เพื่อสร้างความถูกต้องโปร่งใสในการดำเนินงานและสร้างความมั่นใจให้กับผู้ใช้บริการ ทั้งนี้ หากเกษตรกรลูกค้าพบเห็นพนักงานมีพฤติกรรมที่ส่อไปในทางทุจริต คอรัปชั่น หรือประพฤติมิชอบในทุกรูปแบบ สามารถแจ้งข้อมูลได้ที่ผู้จัดการ ธ.ก.ส. ทุกสาขา หรือผ่าน Call Center โทร. 02 555 0555